CELEX: 32006D0720
Language: lt
Date: 1161561600000
Title: 2006/720/EB: 2006 m. spalio 23 d. Komisijos sprendimas dėl leidimo pateikti į rinką augalinės kilmės diacilglicerolio aliejų kaip naują maisto produktą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2006) 4971)

26.10.2006   
            
            
               LT
            
            
               Europos Sąjungos oficialusis leidinys
            
            
               L 296/10
            
         
      KOMISIJOS SPRENDIMAS
   
   2006 m. spalio 23 d.
   dėl leidimo pateikti į rinką augalinės kilmės diacilglicerolio aliejų kaip naują maisto produktą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2006) 4971)
   (Tik tekstas anglų kalba yra autentiškas)
   (2006/720/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 (1), ypač į jo 7 straipsnį,
   kadangi:
   
               (1)
            
            
               2002 m. balandžio 17 d. Archer Daniels Midland Company (toliau – ADM) kompetentingoms Nyderlandų valdžios institucijoms pateikė prašymą leisti pateikti į rinką augalinės kilmės diacilglicerolio aliejų kaip naują produktą, skirtą naudoti kepimo aliejuje, riebaliniuose aptepuose, salotų padažuose, majoneze, gėrimuose, kurie kaip maisto pakaitalas gali būti vartojami vieną ar kelis kartus per dieną, kepimo gaminiuose ar jogurtiniuose gaminiuose.
            
         
               (2)
            
            
               2002 m. gruodžio 20 d. kompetentingos Nyderlandų valdžios institucijos pateikė savo pradinę įvertinimo ataskaitą. Toje ataskaitoje jos padarė išvadą, kad augalinės kilmės diacilglicerolio aliejus žmonių sveikatai nekenkia.
            
         
               (3)
            
            
               2003 m. sausio 21 d. Komisija perdavė šią pradinę įvertinimo ataskaitą visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje numatytą šešiasdešimties dienų laikotarpį, remiantis ta nuostata, dėl šių produktų pateikimo į rinką buvo pareikšti pagrįsti prieštaravimai.
            
         
               (5)
            
            
               2004 m. gruodžio 2 d. nuomonėje dėl ADM paraiškos patvirtinti diacilglicerolio aliejų (EnovaTM aliejus) (2) Europos maisto saugos tarnyba (EMST) padarė išvadą, kad aliejus žmonių sveikatai nekenkia.
            
         
               (6)
            
            
               Atsižvelgdama į transriebiųjų rūgščių kiekį, EMST rekomendavo sumažinti jį iki įprastame augalinės kilmės aliejuje, kurį norima pakeisti nauju aliejumi, esamo kiekio, kad aliejus nebūtų nenaudingas vartotojams maistinėmis savybėmis.
            
         
               (7)
            
            
               Gėrimams, kurie kaip maisto pakaitalas gali būti vartojami vieną ar kelis kartus per dieną, taikoma 1989 m. gegužės 3 d. Tarybos direktyva 89/398/EEB dėl valstybių narių įstatymų, susijusių su specialios paskirties maisto produktais, suderinimo (3).
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede aprašytasis augalinės kilmės diacilglicerolio aliejus gali būti pateiktas į Bendrijos rinką kaip naujas produktas, skirtas kepimo aliejui, riebaliniams aptepams, salotų padažams, majonezui, gėrimams, kurie kaip maisto pakaitalas gali būti vartojami vieną ar kelis kartus per dieną, kepimo gaminiams ar jogurtiniams gaminiams naudoti.
   2 straipsnis
   Pavadinimas „augalinės kilmės diacilglicerolio aliejus (mažiausiai 80 % diacilglicerolio)“ nurodomas ženklinant maisto produkto maistingumą arba maisto produkto sudėtį nurodančiame sąraše.
   3 straipsnis
   Šis sprendimas taikomas ADM Kao LLC, 4666 East Faries Parkway, Decatur, IL 62526, USA.
   
      Priimta Briuselyje, 2006 m. spalio 23 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  Dietinių produktų, mitybos ir alergijos mokslininkų grupės nuomonė dėl 2004 m. gruodžio 2 d. Komisijos praklausimo, susijusio su paraiška leisti parduoti ES Eunova aliejų kaip naują produktą. Nuomonę galima rasti Europos maisto saugos tarnybos, Dietinių produktų, mitybos ir alergijos mokslininkų grupės tinklalapyje.
   
      (3)  OL L 186, 1989 6 30, p. 27. Direktyva su paskutiniais pakeitimais, padarytais Europos Parlamento ir Tarybos direktyva 1999/41/EB (OL L 172, 1999 7 8, p. 38).
   
      PRIEDAS
      AUGALINĖS KILMĖS DIAGLICEROLIO ALIEJAUS SPECIFIKACIJA
      
                  Medžiaga/parametras
               
               
                  Sudėtis
               
            
                  Acilglicerolio pasiskirstymas
               
            
                  Diacilgliceroliai (DAG)
               
               
                  Ne mažiau kaip 80 %
               
            
                  1,3-diacilgliceroliai (1,3-DAG)
               
               
                  Ne mažiau kaip 50 %
               
            
                  Triacilgliceroliai (TAG)
               
               
                  Ne daugiau kaip 20 %
               
            
                  Monoacilgliceroliai (MAG)
               
               
                  Ne daugiau kaip 5 %
               
            
                  Riebiųjų rūgščių sudėtis (MAG, DAG, TAG):
               
            
                  Oleino rūgštis (C18:1)
               
               
                  Tarp 20 ir 65 %
               
            
                  Linolo rūgštis (C18:2)
               
               
                  Tarp 15 ir 65 %
               
            
                  Linoleno rūgštis (C18:3)
               
               
                  Ne daugiau kaip 15 %
               
            
                  Prisotintosios riebiosios rūgštys
               
               
                  Ne daugiau kaip 10 %
               
            
                  Kita:
               
            
                  Rūgšties vertė
               
               
                  Ne daugiau kaip 0,5 mg KOH/g
               
            
                  Drėgmė ir lakumas
               
               
                  Ne daugiau kaip 0,1 %
               
            
                  Peroksido vertė (RV)
               
               
                  Ne daugiau kaip 1 mekv/kg
               
            
                  Nemuilintosios dalys
               
               
                  Ne daugiau kaip 2 %
               
            
                  Transriebiosios rūgštys
               
               
                  Ne daugiau kaip 1 %
               
            
                  MAG Monoacilgliceroliai, DAG diacilgliceroliai, TAG triacilgliceloliai
                  Riebiųjų rūgščių sudedamosios dalys išgaunamos iš valgomojo augalinio aliejaus, ypač iš sojų pupelių aliejaus (Glycine max) arba rapsų sėklų aliejaus (Brassica campestris, Brassica napus).